Na podlagi 7. člena Zakona o športu (Uradni list RS, št. 22/98, 27/02, 110/02 in 15/03) je Občinski svet Občine Ribnica na . izredni seji, 2016, sprejel

**LETNI PROGRAM ŠPORTA**

**V OBČINI RIBNICA ZA LETO 2016**

1.

Letni program športa (v nadaljevanju: LPŠ) določa programe športa, ki se sofinancirajo iz javnih sredstev, obseg in vrsto dejavnosti, potrebnih za njegovo uresničevanje ter višino sredstev v občinskem proračunu. Cilj LPŠ je povečati število udeležencev v programih športa, izboljšati urbani športni prostor z novimi površinami in vzdrževati obstoječe.

Za realizacijo izvedbenih ciljev je v proračunu Občine Ribnica za leto 2016 na posameznih proračunskih postavkah zagotovljeno 655.885 EUR, in sicer:

- 131.103 EUR najemnina športnih objektov – leasing ŠCR,

- 267.449 EUR upravljanje in tekoče vzdrževanje športnih objektov (športne dvorane,

telovadnice, igrišča),

- 102.333 EUR zamenjava bazenskega klimata in ogrevanja sanitarne in bazenske vode,

- 27.400 EUR zunanja športna igrišča (Nemška vas, Goriča vas…),

- 40.100 EUR sanacija ograje stadiona na Ugarju,

- 20.000 EUR preplastitev igrišča v Dolenji vasi in

- 36.500 EUR investicije in investicijsko vzdrževanje kulturnih domov in

- 30.000 EUR šport v društvih – programi po razpisu.

2.

Sredstva v višini 30.000 € se razporedi:

- 27.000 € oz. 90 % za športne programe in

- 3.000 € oz. 10 % za športne prireditve.

Za športne programe se sredstva razporedi:

|  |  |  |
| --- | --- | --- |
| **Prostočasna športna vzgoja otrok in mladine** | 25 % | 6.750 € |
| **Tekmovalni šport** | 74 % |  |
| * Športna vzgoja otrok in mladine usmerjene v kakovostni in vrhunski šport\* | 73 % | 19.710 € |
| * Kakovostni šport\*\* | 1 % | 270 € |
| **Šport invalidov** | 1% | 270 € |

\*Sredstva se deli med kolektivne in individualne športne panoge v razmerju 60 : 40. Tako je bilo tudi razmerje po številu udeležencev v letu 2015.

\*\*Sredstva so namenjena izključno sofinanciranju objekta izvajalcem, ki ne izvajajo programa v javnih športnih objektih. Glede na trenutno stanje, je le konjeništvo tisto, ki izvaja program kakovostnega športa v lastnih objektih.

**LPŠ PO VSEBINAH:**

**Prostočasna športna vzgoja otrok in mladine - 6750, €**

* Programi celoletne redne vadbe, ki se izvajajo v obsegu najmanj 60 ur letno v obdobju 30 tednov, vendar ne več kot je opredeljeno v merilih. V programu se vrednoti strokovni kader in objekt.
* Program šolskih športnih tekmovanj. V programu se vrednoti udeležbo na šolskih športnih tekmovanjih po programu aktiva učiteljev šole.

**Športna vzgoja otrok in mladine usmerjene v kakovostni**

**in vrhunski šport - 19.710 €**

* Programi celoletne redne vadbe, v katere so vključeni registrirani športniki, ki tekmujejo v uradnih tekmovalnih sistemih Nacionalnih panožnih športnih zvez. Sofinancira se programe v starostnih kategorijah, kot so opredeljene v merilih v obsegu dejanskega izvajanja programa, vendar ne več kot je opredeljeno z merili. Vrednoti se objekt in strokovni kader.

**Kakovostni šport – 270 €**

* V programu kakovostnega športa, v katerega so vključeni registrirani športniki, ki tekmujejo v članski kategoriji uradnih tekmovalnih sistemih Nacionalnih panožnih športnih zvez. Sredstva so namenjena sofinanciranju objektov tistih izvajalcev, ki programa ne izvajajo v javnih športnih objektih v občini Ribnica.

**Šport invalidov – 270 €**

* Programi celoletne redne vadbe, ki se izvajajo v obsegu najmanj 60 ur letno v obdobju 30 tednov, vendar ne več kot je opredeljeno v merilih. Vrednoti se objekt in strokovni kader.

**Športne prireditve – 3000 €**

* V programu se vrednoti športne prireditve, ki se v celoti izvajajo v Občini Ribnica, delno pa tudi v sosednjih občinah. Glede na nivo tekmovanja so te razdeljene v tri kategorije (občinske, državne in mednarodne). Prireditev se vrednoti glede na nivo in števila udeležencev v preteklem letu. V program LPŠ se uvrsti ena prireditev vsakega izvajalca. ~~, ki~~

4.

Sredstva za sofinanciranje posameznih programov športa se razdeli na podlagi javnega razpisa. Programe se vrednoti v skladu z merili in kriteriji iz Pravilnika za sofinanciranje izvajalcev letnega programa športa v občini Ribnica.

V primeru, da na posamezni program iz 2. točke ne kandidira nihče, se finančna sredstva programa razdeli izvajalcem v sorazmernih deležih glede na že izračunane vrednosti.

5.

Občina izvajalcem LPŠ pogojuje uporabo športnih objektov v odobrenem obsegu v skladu z urnikom, ki ga sestavi upravljavec objekta.

6.

Izvajalci letnega programa športa morajo vložiti zahtevke za izplačilo odobrenih sredstev najkasneje do 30. novembra 2016, s 1. 12. 2016 se vsa neporabljena sredstva skladno z odlokom o proračunu prerazporedi na druge proračunske postavke.

7.

LPŠ začne veljati naslednji dan po objavi na spletni strani [www.ribnica.si](http://www.ribnica.si) in oglasni deski Občine Ribnica.

Številka: 671-1/2016

Datum: 13/6-2016

Občinski svet Občine Ribnica

Jože Levstek, župan